# Casa-fàbrica Domènech

La casa-fàbrica Domènech és un edifici situat al carrer de l'Aurora, 12 del Raval de Barcelona, catalogat com a bé amb elements d'interès (categoria C) arran de l'aprovació definitiva de la MPEP del Patrimoni Arquitectònic Històric-Artístic al Districte de Ciutat Vella, per a incorporar el Patrimoni Industrial del Raval (Fàbriques i Cases Fàbrica).

## Història

El 1841, el fabricant de teixits de cotó Josep Domènech i Farnés, establert al carrer del Carme, 81 (actual 66), va obtenir del pagès de Badalona Josep Suñol i Cuadras i la seva esposa Teresa Capdevila i Pahisa l'establiment emfitèutic d'un terreny amb front al nou carrer de l'Aurora, on faria construir una casa-fàbrica. Com d'altres propietaris de fàbriques, Domènech va haver de sotmetre's a l'edicte del 10 d'abril del 1846 per a legalitzar-ne la força motriu, presentant uns plànols signats per l'arquitecte Josep Ràfuls.
El 1857 hi havia l'establiment d'aprest de teixits d'Andreu Elias, la impremta d'Aleix Sirera, la metal·listeria d'Isidre Codina i Cia: «En este establecimiento, además de las muchas piezas correspondientes al estenso ramo de la cerragería, se construyen máquinas de diferentes clases, motores, molinos de chocolate, norias y bombas para sacar agua». I el 1863, la fàbrica de teixits de cotó i llana de Joan Ferrer i Cia i la de teixits de llana, fil i cotó de Bonaiges i fill i Cia: «Aurora, 12, Juan Ferré y comp. Fábrica de tejidos de lana y algodon. Lanillas. Castores con mezcla de algodon. Tartanes de lana y mezcla. Vestidos para señora, de mezcla de lana y algodon. Driles de hilo. Espediciones á todos puntos. Aurora, 12, Bonaiges é hijo y comp. Fábrica de tegidos de lana, hilo y algodón. Vestidos de algodon y de algodon y lana. Tartanes, patenes, semipanas, panillas, busquetas, lustrinas, indianas y driles, de todas clases.»

## Descripció

El conjunt està format per un edifici d'habitatges de planta baixa i quatre pisos amb front al carrer. A l'interior de la parcel·la hi dues «quadres» de crugia simple a banda i banda d'un pati, al redós del qual hi ha una altra «quadra» de doble crugia.

## Referències

* ↑ «Casa-fàbrica Domènech». Catàleg de Patrimoni. Ajuntament de Barcelona.
* 1 2 3 Modifició del PEPPAHA al districte de Ciutat Vella, per a incorporar el Patrimoni Industrial del Raval (Fàbriques i Cases Fàbrica). Ajuntament de Barcelona, 2018, p. 8-9.
* ↑ Guía de forasteros en Barcelona, 2ª parte, 1842, p. 56.
* ↑ «Registre de numeració dels carrers de Barcelona coetani i anterior a l'any 1853». Districte 3, 13. AMCB, 1853.
* ↑ AHPB, notari Ramon Sampons, manual 1.249/15, f. 273-275v, 02-07-1841.
* ↑ Guía general de Barcelona, 1849, p. 56.
* ↑ «Registre de numeració dels carrers de Barcelona coetani i anterior a l'any 1853». Districte 4, 14. AMCB, 1853.
* 1 2 Artigues i Vidal i Mas i Palahí, 2019.
* ↑ El Consultor. Nueva guía de Barcelona, 1857, p. 155.
* ↑ El Consultor. Nueva guía de Barcelona, 1863, p. 221.
* ↑ El Consultor. Nueva guía de Barcelona, 1857, p. 343.
* ↑ El Consultor. Nueva guía de Barcelona, 1857, p. 343.
* ↑ El Consultor. Nueva guía de Barcelona, 1863, p. 226.
* ↑ El Consultor. Nueva guía de Barcelona, 1863, p. 201.
* ↑ Anuario general del comercio, de la industria y de las profesiones, de la magistratura y de la administración, ó Diccionario indicador, 1863, p. 1057.

## Vegeu també

* Tallers Mañach

## Bibliografia

* Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 536-537. ISBN 978-84-9156-216-0.
* Artigues, Jaume; Caballé, Francesc; Tatjer, Mercè. El llegat fabril al nucli antic de Barcelona. Cens de fàbriques i edificis actuals de Ciutat Vella amb activitat industrial entre el segle xviii i principis del XX. Museu d'Història de la Ciutat. Ajuntament de Barcelona, 2013, p. 13.